Tiit Vapper

Tiit Vapper (sündinud 14. juunil 1960) on Eesti infotehnoloogiaspetsialist, sulgpallur ja omavalitsustegelane. Ta on lõpetanud 1978. aastal Tallinna 7. Keskkooli ja 1984. aastal Tallinna Polütehnilise Instituudi majandusteaduskonna majandusliku informatsiooni mehhaniseeritud töötlemise erialal. 1992. aastal lõpetas ta Tallinna Tehnikaülikoolis aspirantuuri, ent kuna samal aastal lõpetati Eestis NSV Liidu kandidaadikraadide kinnitamine, anti talle kaitstud väitekirja põhjal 1992. aastal tehnikateaduste magistri kraad infotöötluse erialal. Lõpetas Tallinna Tehnikaülikoolis doktorantuuri 1994. aastal. Aastatel 1985–1996 oli ta Tallinna Tehnikaülikooli teadur, vanemõpetaja ja dotsent, hiljem õpetanud külalisõppejõuna infosüsteemide analüüsi ja kavandamise magistrikursust.Tiit Vapper on avaldanud 9 teaduslikku artiklit ja mitmeid päevakohaseid infotehnoloogia valdkonna populaarteaduslikke kajastusi ajakirjanduses. 1993. aastal asutas ta AS Reaalsüsteemid, rakendades õpetatavat eriala ning teadus- ja arendustegevust suurte infosüsteemide loomiseks Eestis. Sellega oli Eesti e-riigi loomise algatajaks luues kõige esimesed üleriigilised töökeskkonda moodustavad infosüsteemid (ARK juhtide ja juhilubade infosüsteem 1995. aastal, äriregistri infosüsteem 1997. aastal, vangiregister 1998. aastal jm), mis andsid võimaluse koostoimekeskkonna (X-tee) realiseerimiseks ning digiühiskonna arenguks. Tiit Vapper oli esimene eestlasest meesmeistersportlane sulgpallis (1977). Aastatel 1976–1982 oli Eesti NSV esireket ja kuulus NSV Liidu noorte ja täiskasvanute sulgpallikoondistesse. Tiit Vapper oli paljude üleliiduliste turniiride võitja nii üksikmängus kui segapaarismängus. 1980. ja 1982. aastal osales Eesti NSV meistrivõistlustel võites meesüksikmängu. Eesti NSV meistrivõistlustel võitis ta ka meespaarismängus 1976. aastal pronksi koos Mart Siliksaarega, 1980. aastal hõbeda koos Argo Aruga ja segapaarismängus 1982. aastal pronksi koos Mare Reinbergiga. Tiit Vapper oli mitmekordne Eesti noorte meister, NSVL meister U-14 ja U16 meesüksikmängus ning U-18 pronks meespaarismängus koos Jevgeni Dajanoviga. Tartu Ülikooli sulgpallikoondis võitis 1979. aastal NSVL ülikoolide karika, kus Tiit Vapper oli koondise esireket. Tiit Vapper võistkonna esinumbrina aitas viia Tallinna Polütehnilise Instituudi NSVL polütehniliste kõrgkoolide meistrivõistlustel hõbemedalile 1984. aastal. Vapper loobus tippspordist 1983. aastal põlvevigastuse tõttu. Aastatel 1997-2004 osales ta edukalt seenioride võistlustel sega- ja meespaarismängus. Pärast loobumist sulgpallist jätkas ta sportimist harrastusratsutajana. Tiit Vapper on alates 2023. aastast Eesti Sulgpalliliidu president. 2019. aastast on ta Reformierakonna liige. Tiit Vapper on 2021. aasta kohalike omavalitsuste valimiste tulemusel Nõmme linnaosakogu liige, elukeskkonnakomisjoni esimees ning haridus-, kultuuri- ja spordikomisjoni liige. Ta kandideeris 2023. aasta valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosad) 150 häält ning ei osutunud valituks. Ta on Moldova Vabariigi aukonsul Eestis. Tiit Vapperi (1960) elulugu Tallinna Tehnikaülikooli Raamatukogu andmebaasis[alaline kõdulink] "TalTech raamatukogu digikogu". Tööraamat CT-I Nr. 0099834. Tallinna Tehnikaülikool. Indrek Kald. Reaalsüsteemid kontsentreerub korrakaitsele. ITee. Äripäev, september 2004 Orgusaar, Kaur (august 2018). ""Tiit Vapper: E-riik sai alguse akadeemiast"". Kaubandus-Tööstuskoja Teataja: 12-13. NSVL meistersportlase tunnistus ja märk nr.161435. Sporditulemused. Tiit Vapper Põlveoperatsioonid Ida-Tallinna Keskhaiglas 1978. ja 1980. aastal. Äriregister. Erakonnad IT-ettevõtja Tiit Vapper astus erakonda. ITuudised.ee, 18.02.2019 Nõmme linnaosakogu. Tiit Vapper "Reisitargalt.vm.ee Moldova". Originaali arhiivikoopia seisuga 10. veebruar 2023. Vaadatud 10. veebruaril 2023.